
ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 612 
Σύσταση ενιαίας επιχείρησης ύδρευσης και αποχέτευσης με τη «Δημο¬ 
τική Επιχείρηση Ύδρευσης και Αποχέτευσης Πατρών ΔΕΥΑΠ στο 

Δήμο Πάτρας» του νομού Αχαΐας. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 1 παρ. 3 του Ν. 1069/1980, (ΦΕΚ 
191Α/23.8.80) «περί κινήτρων για την ίδρυσιν επιχειρήσεων Υδρεύ- 
σεως και Αποχετεύσεων». 

2. Την 50/5.2.1987 απόφαση του Πρωθυπουργού «Σύσταση θέσης 
Αναπληρωτή Υπουργού στο Υπουργείο Εσωτερικών ΦΕΚ 43/1987/ 
Β». 

3. Την Υ679/8.8.1988 απόφαση του Πρωθυπουργού για τον καθο¬ 
ρισμό αρμοδιοτήτων του Αναπληρωτή Υπουργού Εσωτερικών «ΦΕΚ 
565/Β/8.8.88». 

4. Την 882/1988 γνωμοδότηση του Συμβουλίου Επικράτειας με 
~?ότ»τη του Αναπληρωτή Υπουργού Εσωτερικών, αποφασίζουμε: 

Άρθρο 1. 

Σύσταση 

Εγχρ. -οεται οι αριθ. 275, 282 και 491/1988 αποφάσεις του Δημο¬ 
τικού Συμβουλίου Πατρέων του Νομού Αχαΐας που αφορούν τη σύσταση 
στον ομώνυμο δήμο ενιαίας επιχείρησης ύδρευσης και αποχέτευσης και 
που έχουν ως; εξής: 

1. Συνιστάται στο Δήμο Πατρέων του Νομού Αχαΐας ενιαία επιχεί¬ 
ρηση ύδρευσης και αποχέτευσης με το όνομα «Δημοτική Επιχείρηση 
Ύδρευσης και Αποχέτευσης Πατρών» (ΔΕΥΑΗ) (άρθρο 1 παρ. 1 του Ν. 
1069/80). 

2 Η Δημοτική Επιχείρηση Ύδρευσης και Αποχέτευσης είναι νομικό 
πρόσωπο ιδιωτικού δικαίου με κοινωφελή χαρακτήρα και διέπεται ως 
προς τη διοίκηση, οργάνωση, εκτέλεση, λειτουργία και συντήρηση των 
έργων της αρμοδιότητός της καθώς και τις πηγές χρηματοδότησής της 
από τις διατάζεις του Ν. 1069/1980 «περί κινήτρων δια την ίδρυσιν 
επιχειρήσεων υδρεύσεως και αποχετεύσεων». Όσον αφορά τα υπόλοιπα 
εφαρμόζονται οι διατάξεις του Π.Δ/τος 76/85 «Δημοτικός και Κοινοτι¬ 
κός Κώδικας» και οι κανόνες της ιδιωτικής οικονομίας (άρθρο 1 παρ. 1 
Ν. 1069/80). 

3. Έδρα της επιχείρησης είναι η πόλη της Πάτρας. 

4. Περιοχή αρμοδιότητας της επιχείρησης είναι η διοικητική περιφέ¬ 
ρεια του Δήμου Πατρέων (άρθρο 1 παρ. 2 του Ν. 1069/80). 

Άρθρο 2. 

Εκμετάλλευση 

5. Τρόπος εκμετάλλευσης των έργων και υπηρεσιών. Η εκμετάλ¬ 
λευση των έργων και υπηρεσιών της επιχείρησης ενεργείται σύμφωνα 


με τις διατάξεις του Ν. 1069/80. 

Άρθρο 3. 

Περιουσία 

6. Περιουσία της επιχείρησης: Στην περιουσία της επιχείρησης ανή¬ 
κουν τα έργα ύδρευσης και αποχέτευσης της περιοχής αρμοδιότητας 
της επιχείρησης τα οποία εκτελέσθηκαεν ή θα εκτελεσθούν με βάση τις 
μελέτες που εγκρίθηκαν ή θα εγχριθούν, όλοι οι υπόνομοι που υπάρχουν 
και οι εγκαταστάσεις ύδρευσης και αποχέτευσης ακαθάρτων και όμ¬ 
βριων υδάτων, όλοι οι υπόνομοι ή ανοικτοί αγωγοί που εκβάλλουν άμ- 
μεσα ή έμμεσα στο δίκτυο, καθώς επίσης και οι μονάδες επεξεργασίας 
πόσιμου ύδατος και υγρών αποβλήτων (άρθρο 8 ν. 1069/80). 

Άρθρο 4. 

Έσοδα 

7. Έσοδα της επιχείρησης είναι αυτά τα οποία θεσπίζονται από τις 
διατάξεις του Ν. 1069/80, άρθρα 10 έως και 16 και 27 και 28, δη¬ 
λαδή: 

α. Το ειδικό τέλος για τη μελέτη, κατασκευή και επέκταση των έρ¬ 
γων ύδρευσης και αποχέτευσης, για μια δεκαετία από της 1 ης Ιανουά¬ 
ριου του επομένου από τη σύσταση της επιχείρησης έτους που υπολογί¬ 
ζεται σε ποσοστό 80% επί της αξίας του ύδατος που χαταναλίσκεται 
(άρθρα 10 παρ. 1 εδ. α’ και 11 Ν. 1069/1980). 

β. Το ειδικό τέλος 3% επί του ακαθάριστου εισοδήματος από οικοδο¬ 
μές που βρίσκονται στην περιφέρεια του δήμου, το οποίο καταβάλλεται 
για μια δεκαετία από την έναρξη του ιπόμενου από τη σύσταση της επι¬ 
χείρησης «τους (άρθρα 10 παρ. 1 εδ. β' και 12 Ν. 1069/80). 

γ. Δωρεά επιχορήγηση από το πρόγραμμα δημόσιων επενδύσεων σε 
ποσοστό μέχρι 35% επί των δαπανών μελετών και κατασκευών το» 
κάθε φύσεως έργων ύδρευσης και αποχέτευσης αρμοδιότητας της επι¬ 
χείρησης (άρθρα 10 παρ. 1 «δ. ια και 13 Ν. 1069/80). 

δ. Το τέλος σύνδεσης μετά του δικτύου της αποχέτευσης (άρθρο 10 
παρ. 1 εδαφ. γ' Ν. 1069/80). 

ε. Η δαπάνη διακλάδωσης και σύνδεσης προς τον αγωγό της ύδρευ¬ 
σης και της αποχέτευσης (άρθρο 10 ποφ. 1 εδαφ. δ' και άρθρο 15 Ν. 
1069/1980). 

στ. Το τέλος σύνδεσης μετά του δικτύου της ύδρευσης (άρθρο 10 παρ. 

1 εδ. «' Ν. 1069/1980). 

ζ. Το τέλος χρήσεως υπονόμων (άρθρο 10 παρ. 1 «δ. στ" Ν. 1069/ 
80). 

η. Η αξία ύδατος που καταναλώνεται (άρθρο 10 παρ. 1 εδ. ζ" Ν. 

1069/80). 

θ. Η εγγύηση χρήσεως του υδρομιτρητή (άοθροΙΟ παρ. 1 εδ. η' Ν. 
1069/80). 

ι. Η δαπάνη μετατόπισης αγωγών διακλαδώσεων και συνδέσεων 
ύδρευσης ή αποχέτευσης υδρομετρητών ή άλλων συναφών εργασιών 
(άρθρο 10 παρ. 1 εδ. θ' Ν. 1069/80). 

ια. Οι συνεισφορές τρίτων για την «τέλεση κατά προτεραιότητα έρ¬ 
γων (άρθρο 10 παρ. 1 εδ. 1 Ν. 1069/80). 

ιβ. Οι πρόσοδοι από ττν πεοιουσΐα ή το τίιιημτ στό την εκποίηση αυ- 

τής (άρθρο 10 παρ. ,1 εδαφ. ιβ’ Ν. 1069/80). 

ιγ. Δάνεια, κληρονομιές, δωρεές και λοιπές επιχορηγήσεις (άρθρο 10 
παρ. 1 εδαφ. ιγ' και άρθρο 14 Ν. 1069/80). 

ιδ. Έσοδα που εισπράττονται από την εφαρμογή των διατάξεων των 
άρθρων 27 και 28 Ν. 1069/80, καθώς και κάθε άλλη νόμιμη πρόσο¬ 
δος. 

Άρθρο 5. 

Διοίκηση 

8.Η επιχείρηση διοικείται από διοικητικό συμβούλιο που αποτελείται 
από εννέα (9) μέλη, που μαζί με τους αναπληρωτές τους ορίζονται από 
το δημοτικό συμβούλιο. Από τα μέλη του διοικητικού συμβουλίου πέντε 
(5) είναι αιρετοί εκπρόσωποι του Δήμου Πατρέων, ένας είναι εκπρόσω¬ 
πος του Τεχνικού Επιμελητηρίου, ένας είναι εκπρόσωπος των εργαζο¬ 
μένων στην Επιχείρηση και δύο (2) μέλη είναι δημότες η κάτοικοι του 
δήμου Πατρέων που έχουν γνώσεις ή πείρα σχετικά με το αντικείμενο 
της Επιχείρησης. 

Η θητεία του διοικητικού συμβουλίου ακολουθεί τη θητεία του δημο¬ 


τικού συμβουλίου και λήγει μόλις εγκατασταθούν τα νέα μέλη. 

Το δημοτικό συμβούλιο εκλέγει από τα μέλη του διοικητικού συμ¬ 
βουλίου, τον Πρόεδρο και τον αντιπρόεδρο (άρθρο 3 Λ. 1069/80 και 
άρθρ. 247 του Π.Δ. 76/85). 

9. Ο Πρόεδρος του διοικητικού συμβουλίου εκπροσωπεί την επιχεί¬ 
ρηση σε όλες τις σχέσεις της. δικαστικές ή εξώδικες και σε περίπτωση 
απουσίας ή κωλύματος αυτού, ο αντιπρόεδρος (άρθρο 5 παρ. 4 Ν. 
1069/80). 

Στον Αναπληρωτή Τπουργό Εσωτερικών αναθέτουμε την δημο¬ 
σίευση και εκτέλεση του παρόντος διατάγματος. 

Αθήνα, 31 Δεκεμβρίου 1988 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΑΝΛΠΛ ΥΠΟΥΡΓΟΙ 
ΕΣΩΤΕΡΙΚΟΝ 

Γ. ΣΚΟΥΛΑΡΙΚΗΣ 


ΑΠΟ ΤΟ Ε0ΝΙΚΟ ΤΥΠΟΓΡΑΦΕΙΟ 



